Diari Oficial de la Generalitat Valenciana


Sumari del DOGV 472, del 24-11-1986 (1986/807598)

ORDRE de 30 de setembre de 1986, de la Conselleria d'Agricultura i Pesca, per la qual es creada la Comissió de públicacions i Mitjàns Audio-visuals de la Conselleria d'Agricultura i Pesca.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   472

Data del DOGV
:   24-11-1986

Secció del DOGV
:   ALTRES DISPOSICIONS

Número del document
:   1986/807598


Data del document
:   30-09-1986

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Correcció d'errades

Anàlisi jurídica

Ordre de 30 de setembre de 1986, de la Conselleria d'Agricultura i Pesca, per la qual és creada la Comissió de Publicacions i Mitjans Audio-visuals de la Conselleria d'Agricultura i Pesca.  
Donat que el Govern Valenciá aprová el Decret 85/1986 de 8 de juliol, pel qual era creada la Comissió Coordinadora de Publicacions de la Generalitat Valenciana, i atesa la conveniència d'organitzar en l'ámbit de la Conselleria d'Agricultura i Pesca la Comissió Assessora a què es refereix l'article cinqué de l'esmentat Decret, tot adequant-la a les especificitats pròpies d'aquest Departament.  
ORDENE:  
Article primer  
És creada en l'àmbit de la Conselleria d'Agricultura i Pesca la Comissió Assessora de Publicacions i Mitjans Audiovisuals, sota la presidència del Secretari General d'aquella, o persona en qui delegue, i que serà integrada pels membres següents:  
- El Cap del Servei d'Estudis Agraris i Comunitaris, que actuarà com a Secretari de la Comisió.  
- El Cap del Servei de Transferència de Tecnologia Agrària.  
- El Cap del Servei de Protecció dels Vegetals.  
- El Cap del Servei de Coordinació, Organització i Sistemes d'Informació.  
- El Cap del Servei de Coordinació i Suport de la Direcció General de Desenvolupament Agrari.  
- El Cap del Servei d'Indústries Agro-Alimentáries.  
Article segon  
Seran funcions de la Comissió Assessora de Publicacions i Mitjans Audio-visuals:  
a) La promoció de publicacions i mitjans àudio-visuals que es consideren d'interés per al sector agrari valencià.  
b) La programació anual de l'activitat editorial i documental de la Conselleria.  
c) Elaborar dictàmens sobre el contingut temàtic del originals a publicar.  
d) La coordinació i orientació de les publicacions i mitjans audio-visuals per establir les sèries o col·leccions en les quals haurà d'incloure's cadascuna, per tal d'aconseguir-ne una línia homogènia d'actuació.  
e) Proposar les condicions de distribució i comercialització de les publicacions d'acord amb els criteris generals emanats de la Comissió Coordinadora de Publicacions de la Generalitat.  
f) Coordinar i orientar el fons bibliogràfic de les distintes dependències de la Conselleria.  
Article tercer  
Els membres de la Comissió Assessora de Publicacions i Mitjans Audio-visuals es responsabilitzaran de canalitzar les iniciatives sobre els temes objecte de la Comissió, a les respectives Direccions Generals en què s'emmarque el Servei corresponent.  
Article quart  
Les propostes d'acord, informes i dictàmens, en tot el que la Comissió no tinga competències, seran elevats a l'òrgan competent perquè n'ordene, si pertoca, l'aprovació o execució.  
Article cinqué  
La Comissió Assessora de Publicacions i Mitjans Audiovisuals queda facultada per sol·licitar mitjançant el seu President l'assistència a les reunions d'aquells professionals que puga facilitar l'exercici de les funcions que li són encomanades en l'article segon.  
Article sisé  
La Comissió Assessora de Publicacions i Mitjans audiovisuals es reunirà com a mínim dues vegades a l'any, per tal d'avaluar la programació anual en curs i procedir a l'elaboració de la programació de l'exercici següent.  
DISPOSICIO FINAL  
La present Ordre entrarà en vigor el mateix dia de la publicació en el Diari Oficial de la Generalitat Valenciana.  
València, 30 de setembre de 1986.  
El Conseller d'Agricultura i Pesca,  
LLUIS FONT DE MORA I MONTESINOS